Siguatepeque
<s>Siguatepeque je grad od 69,660i općina (municipio) od 105,732 stanovnika u sredini Hondurasa u Departmanu Comayagua.</s>

<s>Geografske karakteristike</s>

<s>Siguatepeque leži u kotlini okružen planinama na nadmorskoj visini od 1,066 metara, od glavnog grada Tegucigalpe 
udaljen je 87 km sjeveroistoistočno.</s><s>Da se doista nalazi u planinskom kraju govori i njegovo ime, koje je sintagma od nahuatlanskih riječi cihuatl (žena) + 
tepec (brdo) = žena brdo, bolje rečeno žena od brda odvaljena.</s>

<s>Klima 
Klima je umjerena i svježa zbog i velikih šuma koja ga okružuju, pa je to kraj sa tri godišnja doba.</s><s>Za kišnog perioda između maja i novembra prilično je hladno, i u međuperiodu između novembra i februara je prohladno temperatura ponekad zna biti 8 °C. Toplo je za sušnog perioda od februara do maja, tad je temperatura tipična tropska oko 32 °C. Prosječno padne od 1200 do 1300 mililitara kiše.</s>

<s>Historija</s>

<s>Siguatepeque su osnovali 1689. španjolski kolonisti kao religijski centar.</s><s>Iako je njegova geneza znatno starija, jer je jedno od najvažnijih autohtonih naselja koje su osnovali Maje i Lenke u dolini Comayagua i kraju uz jezero Yojoa, o čemu svjedoče arheološki ostaci pronađeni u tom sektoru.</s><s>Od 14. aprila 1861. egzistira kao općina pod Imenom San José de Siguatepeque, a od 12. novembra 1940. ima status grada u vlastitom okrugu.</s>

<s>Privreda</s>

<s>Pored poljoprivrede i prateće prehrambene industrije za ekonomiju grada značajno je šumarstvo, zbog velikih šuma u okolici.</s><s>Siguatepeque zbog tog ima šumarski fakultet.</s>

<s>Izvori</s>

<s>Vanjske veze</s>

<s>Mi Siguatepeque ,</s>

<s>Gradovi u Hondurasu</s>

